SALT ร้าน  hang out  เย็นย่ำย่านอารีย์  ที่มีบรรยากาศเก๋ไก๋ และอาหารสไตล์ฟิวชันที่หลากหลาย
มีหลายอย่างที่ชื่นชอบ แต่ก็มีหลายอย่างที่ยังรู้สึกไม่โดนเช่นกัน ทั้งนี้ต้องขออภัย เพราะเป็นประสบการณ์
ที่ได้รับจากการรับประทานในวันนั้น ร่วมกับความคิดเห็นส่วนบุคคล โปรดใช้วิจารญานจ๊ะะะน๊ะะะะ

**location**
ซอยพหลโยธิน 7  (ซอยที่ติดกับ  bts อารีย์ ที่มีร้านอาหารเยอะๆนั่นแหละค่ะ)
เดินเข้ามาไม่ลึกมากนัก ร้านอยู่ซ้ายมือ 

**atmosphere**
ยอมรับว่าจัดตกแต่งร้านดีมาก มีทั้งโซนในและนอกห้องแอร์ ด้านในมีบาร์เครื่องดื่มขนาดใหญ่
ดูดี เน้นสไตล์โต๊ะไม้  มีที่ให้นั่งปริมาณมาก เน้นแต่งไฟสีส้มๆ  แต่บางจุด ต้องขอบอกว่า มืดไปมาก
ควรเพิ่มไฟค่ะ เพราะมีพื้นต่างระดับหลายตำแหน่ง อาจทำให้สะดุดล้มได้ ยิ่งถ้าดื่มมากเกินไปนะคะ อิอิ
โดยเฉพาะตรงป้ายหน้าร้านและบริเวณทางเดินไปห้องน้ำค่ะ มืดมากๆๆๆ อันตรายนะคะ กลัวคนสะดุด 

**Service**
ช้ามากค่ะ ช้าทุกๆอย่าง ตั้งแต่รับออเดอร์  การเสิร์ฟอาหาร การเช็คบิล  ต้องเรียกซ้ำๆหลายๆรอบ
แม้พนักงานจะมาขออภัยอยู่หลายหน แต่ก็ต้องขอบอกค่ะ ว่าช้ามากๆ ทราบว่าลูกค้าเยอะค่ะ
แต่ก็ต้องมีแพลนสำรองนิดนึงไหม  รอนานเกินไปค่ะ

และอีกเรื่องที่รู้สึกว่าให้อภัยไม่ค่อยได้นั่นคือ ตอนเช็คบิล จ่ายบัตร ไม่คืนบัตรลูกค้าค่ะ
ดีที่เพื่อนไม่ได้กรึ่มมาก นั่งทบทวนกันว่า ได้บัตรคืนรึยัง หลังเซ็นบิล  เพื่อนก็รื้อกระเป๋าตังดู ไม่พบ
จึงได้เรียกพนักงานมาสอบถาม ทางพนักงานทำท่างง เหมือนกับว่า คืนไปให้แล้ว  แต่ก็รับปากว่าจะ
เดินไปเช็คให้อีกทีที่แคชเชียร์ หายไป 5 นาที ก็พบบัตรของเพื่อนเราค่ะ เลยรู้สึกว่า เรื่องนี้สะเพร่ามากๆ
เรื่องบัตรเครดิตนี่สำคัญนะคะ หายไปแล้วโดนนำไปใช้ผิดๆนี่ใครจะรับผิดชอบนะ
ยังดีที่พนักงานค่อนข้างสุภาพค่ะ 

**Menu*
มาสู่เรื่องไม่เครียดกันบ้าง  ที่นี่อาหารเมนูเยอะมากค่ะ หลากหลายสไตล์ ฟิวชั่นแนวไทยญี่ปุ่นอิตาเลียน
พูดไม่ถูกเหมือนกัน ราคาก็แพงเอาเรื่อง  ส่วนเมนูเครื่องดื่มก็เยอะมากค่ะ เรื่องไม่ถูก
แต่คิด่วาไม่น่าผิดหวังนะ เลยลองเลือกอะไรที่เปรี้ยวๆสดชื่นและมีกลิ่นชินนาม่อน 
วันนี้เครื่องดื่มเลือกเป็นชื่อว่า "Shogun"  โชกุนเป็นส่วนผสมของสาเก สเมอร์นอฟ ลิ้นจี่ โรสแมรี่
และอบเชยชินนาม่อน ได้ออกมาเป็นเครื่องดื่มสีชมพูมีฟองด้านบน จิบคำแรกต้องร้องโอ้โหหหห
คืออร่อยมากกกกก มีความเปรี้ยวอมหวาน หอมลิ้นจี่ ตบท้ายด้วยกลิ่นฉุนน้อยๆของชินนาม่อนซึ่งโดนใจ
และรีเฟรชมากค่ะ  ราคาก็ค่อนสูงนะ แก้วละ 380 บาท จิบไปนิดเดียว กรึ่มๆเลยค่ะ  แต่โดนใจมาก
ควรสั่ง

เมนูอาหารคาว เริ่มจากเมนูเรียกน้ำย่อยง่ายๆ "รากบัวทอด"  จานนี้ได้เร็วมาก แต่ก็เย็นชืดมาก
เป็นรากบัวหั่นแว่นบางๆทอดมาจนกรอบ รสชาติคล้ายมันฝรั่งทอด ถามว่าอร่อยไหม ก็อร่อยดี
แต่ไม่มีซอสให้ และก็เหมือนทอดไว้ล่วงหน้ามานานจนเย็น เลยไม่ประทับใจนัก จานนี้ 120 บาท
กินรองท้องกันตาย เพราะอาหารที่เหลือนานมาก 20กว่านาที กว่าจะตามมา

จานถัดไป เป็นจาน  pasta  นั่นก็คือ  Homemade Ravioli truffle oil  เป็นราวิโอลี่แป้งหนาไปนิดและ
น้ำมันเยิ้มมากๆๆๆๆ อร่อยนะคะ หอมทรัฟเฟิล  เสิร์ฟกับเห็ดและผักเล็กน้อยเพิ่มรสชาติ  มีรสเค็มๆ
และหอมกระเทียม พริกไทยดำตามมาเล็กน้อย จานนี้หิวและหมดเร็วมากค่ะ ข้อเสียคือน้ำมันเยอะมากเกินไปค่ะ เยิ้มเชียว

ถัดมา เสิร์ฟมาติดๆกัน (ให้รออีกประมาณ 10-15นาที) ได้มาเป็น "หมูดำคุโรบุตะสอดไส้ตับห่าน"
จานนี้สุดแสนจะเฟล หมูดำทอดมาอย่างเค็มจัด เหมือนทงคัตสึ และสอดไส้ตับห่านที่สุกและแข็ง
จนแทบจะไม่ได้กลิ่นของตับห่านเลย เพราะถูกหมูดำทอดกลบรสชาติไปทั้งหมดด้วยความเค็ม
ซอสที่ให้มาก็เป็นซอสมะเขือเทศ คือมันไม่ได้เข้ากับตับห่านเลย เอามาเพิ่มมูลค่า แต่เหมือนเรา
ทานหมูทอดธรรมดา เหี่ยวๆกรอบๆเค็มๆกับซอสมะเขือเทศเปรี้ยวๆมากกว่า  เสียดายความเป็นตับห่านมากๆ จานนี้เสียใจและเสียดายค่ะ  480 บาท 

อีกจานหนึ่งคือ "เทมปุระหอยนางรมซอสสาเกขิง"  ได้มา 2 ตัว ราคา 280 บาท ตัวไม่ใหญ่นัก
แต่ท่าทางน่าจะสด รสชาติหวานอยู่ค่ะ ภายนอกเป็นแป้งเทมปุระ กรอบอร่อยดี  เราก็คาดหวังความเป็น
ซอสสาเกขิงว่าต้องแบบ แปลกแหวกแนวชูรสชาติแน่นอน ปรากฏว่า ก็คือซอสเทมปุระธรรมดาๆ
ที่มีความเปรี้ยวเล็กน้อย และมีกลิ่น่ขิงจางๆตอนสุดท้าย และไม่ได้แปลกแหวกแนวอะไรเลย
อ้าวเฮ้ย!  ไม่เหมือนที่คุยกันไว้นี่นา

อาหารที่นี่มีความอ้าวเฮ้ย อยู่หลายจานค่ะ ที่รู้สึกแฮปปี้ที่สุดก็คงจะเป็น  shogun cocktail นีแ่หละ
ประทับใจสุดแล้วค่ะ 

ที่นี่ยังมีบริการเบียร์สดนอก และเบียร์ขวดค่ะ เพื่อนนอยสั่ง  brother cider มาดื่ม ก็สดชื่นดี ไม่มีไรมาก 

ภาพรวมนั้นคือ ต้องรับมือกับลูกค้าปริมาณมากให้ได้ดีกว่านี้ค่ะ เพราะร้านคุณใหญ่นะคะ
ลูกค้าก็กลุ่มคนทำงาน มีรายได้ เพราะราคาอาหารของคุณค่อนข้างสูง ก็เลยอยากให้ใส่ใจจุดนี้ให้มาก
และเรื่องความปลอดภัยในการชำระค่าอาหารด้วย  อีกเรื่องก็คือ ภาพรวมของรสชาติอาหารนั้น
"เค็มมากกกกก"ค่ะ ไตดิชั้นจะพัง  คอมเม้นท์กับทางร้านไปแล้ว ก็แจ้งว่าจะบอกเชฟให้ค่ะ และก็ได้ชม
ในสิ่งที่ชื่นชอบไปแล้ว นั่นคือคอกเทล ทางร้านก็รับทราบ  ถือว่าติเพื่อก่อ ให้เป็นกำลังใจในการปรับปรุง
พัฒนาร้านต่อไปนะคะ เพราะร้านดีๆอย่างนี้ ยังไงคนก็มาใช้บริการมากมายค่ะ แต่จะดียิ่งๆขึ้นไป
ถ้ารับฟังเสียงของลูกค้าค่ะ 

**price**
ราคาสูง บางเมนูรู้สึกไม่คุ้มค่าค่ะ 